Ny borgerservice i Aarhus åbnet for udlændinge, der kommer til Danmark for at arbejde og studere.

Annonce

AARHUS: De 100.000 udlændinge, der hvert år søger arbejde eller studieophold i Danmark skal fremover henvende sig i et af fem ny kontorer landet over. Et af dem blev mandag åbnet af udlændinge- og integrationsminister Inger Støjberg (V). - Reglerne er de samme, men papirgangene bliver anderledes og det bliver lettere for alle - både dem, der søger arbejde og studieophold og for virksomhederne, der skal bruge arbejdskraften, lover Inger Støjberg. De nye kontorer er afdelinger af Styrelsen for International Rekruttering og Integration (Siri).

Direktør for landets nye Siri-centre Kasper Kyed åbnede kontoret i Aarhus sammen med integrationsminister Inger Støjberg. Foto: Flemming Krogh

Annonce

Specialiseret arbejdskraft

Siri har ansvaret for at behandle ansøgninger om arbejds- og studietilladelse fra udlændinge uden for EU, og har fra 1. april desuden overtaget sager om opholdsdokumenter for EU-borgere, der skal arbejde her i landet. Det sker som følge af, at Statsforvaltningen nedlægges. Formålet med Siri og de nye kontorer i Aarhus, København, Aalborg, Odense og Aabenraa er at støtte en mere strømlinet og effektiv modtagelse af udenlandsk arbejdskraft. - Når beskæftigelsen stiger herhjemme, skyldes det især tilgangen af udenlandsk arbejdskraft i form af blandt andet specialister og af studerende til landets universiteter, som samlet er med til at understøtte væksten, forklarer Kasper Ryed, direktør for Siri. Ud af de cirka 100.000 udlændinge, der årligt søger arbejdstilladelse er de 20.000 udenlandske studerende. Af dem kommer halvdelen fra EU-lande og den anden halvdel fra andre lande.

Annonce

Enrico og hustru